CELEX: 62018TN0693
Language: et
Date: 2018-11-27 00:00:00
Title: Kohtuasi T-693/18: 27. novembril 2018 esitatud hagi – ZY versus komisjon

28.1.2019   
            
            
               ET
            
            
               Euroopa Liidu Teataja
            
            
               C 35/28
            
         
      27. novembril 2018 esitatud hagi – ZY versus komisjon
      (Kohtuasi T-693/18)
      (2019/C 35/34)
      Kohtumenetluse keel: saksa
      
         Pooled
      
      
         Hageja: ZY (esindajad: advokaadid N. Voß ja D. Fouquet)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja 28. mai 2018. aasta otsus SA.34045 (2013/C) (ex 2012/NN) numbriga C(2018) 3166 aastate 2012 ja 2013 osas täielikult;
               
            
                  —
               
               
                  teise võimalusena tühistada kostja 28. mai 2018. aasta otsus SA.34045 (2013/C) (ex 2012/NN) numbriga C(2018) 3166 osas, millega kohustati aastate 2012 ja 2013 eest suuri energiatarbijaid, kelle aastane energiatarbimine on vähemalt 7 000 tundi, maksma tagasi enam kui 20 %, suuri energiatarbijaid, kelle aastane energiatarbimine on vähemalt 7 500 tundi, maksma tagasi enam kui 15 %, ning suuri energiatarbijaid, kelle aastane energiatarbimine on vähemalt 8 000 tundi, maksma tagasi enam kui 10 % avaldatud võrgutasudest;
               
            
                  —
               
               
                  mõista kohtukulud, sealhulgas advokaadi- ja reisikulud välja kostjalt.
               
            
         Väited ja peamised argumendid
      
      Hagi põhjenduseks esitab hageja järgmised väited.
      
                  1.
               
               
                  ELTL artikli 107 lõike 1 tähenduses riigiabiks ekslik lugemine
                  Esimeses väites leiab hageja, et kuna võrgutasust vabastamise kontrollimisel on kostja õigusnormi rikkudes tuvastatud riigi vahendite kasutamise.
                  Lisaks on valikulisuse tingimuse kontrollimisel valesti ja puudulikult määratletud võrdlussüsteem.
               
            
                  2.
               
               
                  Võrdse kohtlemise põhimõtte rikkumine
                  Teises väites leiab hageja, et kostja otsusega määratakse kindlaks vaid tagasiulatuva tasumise kohustused suurte energiatarbijate jaoks, kes aastatel 2012 ja 2013 olid võrgutasudest täielikult vabastatud. Sellega koheldakse suuri energiatarbijaid erinevalt ja ebasoodsalt nende suurte energiatarbijatega võrreldes, kes samal perioodil kasutasid kogusummalisi võrgutasu vähendusi ning kelle suhtes ei kohaldatud tagasiulatuva tasumise kohustust.
               
            
                  3.
               
               
                  Õiguspärase ootuse kaitse põhimõtte rikkumine
                  Kolmandas väites leiab hageja, et kostjal on isiklikel asjaoludel tekkinud õiguspärane ootus säilitada kehtestatud spetsiaalsed võrgutasud.